Pécs-Baranyai Kereskedelmi és Iparkamara

EU FashionMatch Amsterdam 11.0 – Online
2022-01-30 08:00 - 2022-02-01 17:00 (Europe/Helsinki) | online
Csatlakozzon az online megrendezésre kerülő EU FashionMatch 11.0 kiállítás és üzletember találkozóhoz! A rendezvényen alkalmuk nyílik a világ minden részéről csatlakozó – divat-, textil-, és cipőipari – cégek és potenciális üzleti partnerek megismerésére.
Minden januárban Amszterdamra figyel a divat világa, ahol a Divat Hét keretében szervez támogatott nemzetközi üzletember találkozót az Enterprise Europe Network hálózata. A Modefabriek kiállításra érkezők január 23-24-én élőben is végigjárhatják a vevők, vállalatok, tervezők, beszállítók, gyártók, szolgáltatók, szakértők és befektetők standjait a világ számos országából.
A kiállításhoz kapcsolódóan január 30-tól február 1-ig tartó FashionMatch 11.0 nemzetközi online üzletember találkozón utazási és szállás költségektől megkímélve vehetnek részt a hazai vállalkozások, mivel az üzleti tárgyalások és érdekes szakmai előadások online formában kerülnek lebonyolításra. Lehetőségük van előzetes online tárgyalások foglalására divat-, és kiegészítő tervezők valamint ezek kivitelezésében közreműködő, elsősorban gyártó, termelő vállalkozásokkal. A tárgyalásokra regisztráló partnerek díjmentesen látogathatják a megelőző kiállítást is.
További információ a január 23-24-ei kiállításról itt: www.modefabriek.nl
A január 30-tól február 1-ig tartó online előadásokra és üzleti tárgyalások foglalására ezen a linken van lehetőség:
REGISZTRÁCIÓ

Fedezd fel a kulturális és kreatív iparban rejlő üzleti lehetőségeket!
2022-01-25 14:00 - 17:30 | Online
A „SACHE” című projekt kiemelt célja, hogy támogassa a kreatívipari vállalkozások fejlődését és a kulturális, kreatív intézmények együttműködését a helyi vállalkozókkal. Az elmúlt három év során számos kezdeményezés, közös program és üzleti együttműködés valósult meg a projektpartner régiókban, melyek közül néhányról első kézből hallhatnak a résztvevők beszámolókat egy online rendezvény keretében.

Minden érdeklődőt örömmel várunk!
(A rendezvény angol nyelvű, tolmácsolás nem biztosított.)
REGISZTRÁCIÓ

PROGRAM
14.00-14.10 Köszöntő
14.10-14.20 A SACHE projekt eredményeinek bemutatása
14.20-14.40 SACHE eszközök – „Az együttműködési ötletek megfogalmazásától azok fenntartható kezeléséig”
Előadó: Prof. Fabrizio Pannozzo (Ca’Foscari University, Venice)
14.40-15.30 Kerekasztal beszélgetés – a kreatívipari vállalkozók szemszögéből
15.30-15.45 SZÜNET
15.45-15.50 Köszöntő
15.50-16.10 Az együttműködések új formái
16.10-17.00 Jógyakorlatok, közös projektek
• Deborah Hustić: “Summer with Tesla”, Technical Museum
• Mr. Cristiano Tiussi, Director of Fondazione Aquileia: “3D reconstruction of the ancient of Tito Macro”
• Vladimir Rudl: “Creative Park Drava” project from the City of Maribor
• Katalin Kárpáti: “Op-Art Fashion Performance” project from the City of Pécs
• Dr. Süli András: „Rebirth of an industrial heritage building as a community space – the Great Forest Water Tower in Debrecen”
• Jens Badura & Henning Berthold. “Kulturerbe Bayern e.V.: Erkersreuth castle – creative tradition as resource for creative future(s)”
17.00-17.05 SZÜNET
17.05-17.25 Networking (Zoom breakout room)
17.25 ZÁRÁS
REGISZTRÁCIÓ

Torino Fashion Match 2021 - online üzletember találkozó
2021-11-15 - 2021-11-18 | Online
Az Enterprise Europe Network társszervezésében online üzletember találkozóra kerül sor a Torinoi Divathét keretében.

A rendezvény kiváló lehetőséget biztosít a textil- és a divatipar cégeinek, a tervezőknek, a kis- és nagykereskedőknek a nemzetközi piacon való megjelenésre, a divatipar legújabb trendjeinek, technológiáinak feltérképezésére; a külföldi partnerkapcsolataik kialakítására, bővítésére és így potenciális üzleti partnerek megismerésére.
A rendezvény résztvevői előzetesen feltöltött cégprofiljaikkal bemutathatják szolgáltatásaikat, termékeiket és egyéni igényeik, ajánlataik megfogalmazásával a legtöbbet hozhatják ki a személyre szabott, előre ütemezett üzleti találkozóikból.
Kiemelt témák:

Textil- és divatipar (ruházat és kiegészítők)
Kreatív ipar (ékszerek)
IKT megoldások a kreatív iparban
Értékesítés, e-kereskedelem
Divatipari befektetők – női vállalkozók

A rendezvényen történő részvétel díjmentes, de előzetes regisztrációhoz kötött:
REGISZTRÁCIÓ

Creative Industry Zone 2021 - online üzletember találkozó
2021-10-25 10:00 - 2021-10-26 17:00 | Online
A virtuális térben megrendezésre kerülő esemény a kreatívipar szereplőit hivatott összehozni, elősegítve a szakmai és iparági fejlődést. A résztvevőknek lehetősége nyílik szakmai tematikájú előadások megtekintésére, valamint előre megszervezett, virtuális üzleti tárgyalások lebonyolítására.
Érintett témák:

Reklám és marketing
Építőművészet és barkácsolás
Design: termékek, grafikák, divat
Filmek, TV, videók, rádió, fotózás
Információ-és kommunikációs technológia, szoftverek, mobilapplikációk, számítógépes játékok
Publicisztika
Múzeumok, galériák, könyvtárak
Zene, előadás, látvány
Fenntartható design, körkörös gazdaság
Digitális megoldások a kulturális kreatívipari szektorban

A teljes program ITT érhető el.
Regisztrálni itt lehet:
REGISZTRÁCIÓ

design LAB - Speed Dating
2021-05-17 | Online
A Magyar Divat & Design Ügynökség design LAB néven indított inkubációs programja egyedülállóan kapcsolja össze a designipari gyártókat és tervezőket. A projekt keretében egy olyan közösen átgondolt és részletesen kidolgozott pályázati anyaggal jelentkezhetnek, amivel elsősorban bútor, lakáskiegészítő és textil termékek megvalósításához kaphatnak pénzügyi segítséget, melyek sorozatgyártásra alkalmasak.

A projekt a gyártók professzionalizmusát és a tervezők kreativitását kapcsolja össze új együttműködések keretében, melyhez elengedhetetlen a megfelelő partnerek egymásra találása. A gyártók és tervezők közötti kapcsolatteremtést az Ügynökség egy „Speed Dating” esemény megszervezésével is segíti, melyet a jelenlegi vírushelyzetre tekintettel az online térben valósít meg. A rendezvény keretében egyszerre több gyártó és tervező egyeztethet egymással az együttműködési lehetőségekről külön-külön webkamerás interjúkon keresztül.

A virtuális meeting célja, hogy a résztvevők akár már az esemény végén megtalálják azt a személyt, akivel kooperálni szeretnének. A virtuális eseményen a gyártók és a designerek 15-20 perces webkamerás interjúk során ismerhetik meg egymást, valamint a preferenciákat és tehetik meg az első lépéseket az együttműködések felé.

Az esemény időpontja: 2021. május 17.

A Speed Dating-en való részvétel regisztráció köteles, melynek részletei hamarosan külön hír formájában is elérhetőek lesznek a HFDA weboldalán.
A pályázattal kapcsolatos kérdéseket, és a jelentkezéseket a designlab@hfda.hu e-mail címre várják!

A design Lab inkubációs programról bővebben: design LAB – Pályázati felhívás gyártók és designipari tervezők számára

EU Fashion Match Amsterdam 10.0 - ONLINE!!
2021-01-25 - 2021-01-26 | Online
Csatlakozzon az online megrendezésre kerülő EU Fashion Match 10.0 kiállítás és üzletember találkozóhoz! A rendezvényen alkalmuk nyílik a világ minden részéről csatlakozó – divatiparban aktívan jelenlévő – cégek és potenciális üzleti partnerek megismerésére.

Minden januárban Amszterdamra figyel a divat világa, ahol a Divat Hét keretében szervez támogatott nemzetközi üzletember találkozót az Enterprise Europe Network hálózata, melyen 2021-ben az utazási és szállás költségektől megkímélve vehetnek részt a hazai vállalkozások is.
Lehetőségük van előzetes online tárgyalások foglalására divat-, és kiegészítő tervezők valamint ezek kivitelezésében közreműködő, elsősorban gyártó, termelő vállalkozásokkal.

REGISZTRÁCIÓ

Országos kreatív ipari és dizájner találkozó
2020-10-02 10:00 - 13:30 | Online
Az ITT&MOST keretében szervezett online tájékoztatón többet is meg tudhatnak arról, milyen hazai és nemzetközi lehetőségeket rejtenek a kreatív ipari szakmák az elérhető képzésektől kezdve, a támogatási opciókon át a hazai támogató szervezetekig, akik számos díjmentes szolgáltatásukkal segítik a kreatív ipari vállalkozásokat és alkotókat.

A kreatív-és kulturális ipar az európai gazdaság egyik legmeghatározóbb szereplője, a harmadik legnagyobb munkaadó Európában az építőipar és a vendéglátóipar után. A szektor jellemzően a helyi munkaerőre támaszkodik és nem véletlenül sok fiatalt vonz (kb. 20-25% harminc év alatti) az alkotó szellemre fókuszál, teret adva a kreativitásnak és az innovációnak.
Időpont: 2020. október 02. (péntek)
Helyszín: ONLINE (ZOOM felület, a regisztrált résztvevőknek a rendezvényt megelőzően kiküldésre kerül a csatlakozási link.)

Program
10.00-10.10 Köszöntő, programismertető – Keresnyei János, elnök, Kulturális Innovációs Kompetencia Központ Egyesület
10.10-10.25 A Kreatív Ipari Klaszterről – Maróti Judit, projektmenedzser, Kreatív Ipari Klaszter
10.25-10.40 Enterprise Europe Network, Itt & Most platform – Schmidt Enikő, osztályvezető, Pécs-Baranyai Kereskedelmi és Iparkamara
10.40-10.55 A kreatív ipart érintő szakképzési rendszerről, változásokról – Kovács Tamás, ügyvezető, TSP Artlab
11.00-11.15 A Freelancers Weekről – Filep Szilvia, főszerkesztő, Freelancer blog
11.15-11.30 A Nemzeti Divatliga bemutatkozása, projektjei – Mányiné Dr. Walek Gabriella, elnök, Nemzeti Divatliga
11.30-11.45 A kreatív ipari képzések és karrierlehetőségek – MOME
11.45-12.00 Külföldi képzési programok a kreatív iparban – Keresnyei János, CLOCK peer reviewer
12.00-12.30 Ebédszünet
12.30-12.40 Mit jelent coworkernek lenni? – Maróti Judit, KOHÓ Coworking House
12-40-13.30 Q&A – Interaktív beszélgetés a résztvevőkkel

A tájékoztató után az előadók várják a résztvevők kérdéseit. Amennyiben előzetes kérdése lenne a témával kapcsolatban, azt a regisztráció során tudja előzetesen megírni az előadóknak.
Az eseményen való részvétel díjmentes, de előzetes regisztrációhoz kötött:
This form is currently closed for submissions.
